
R A P O R T

asupra proiectului de Lege privind aprobarea Ordonanţei de urgenţă a Guvernului nr.57/2006 pentru modificarea Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind aprobarea Ordonanţei de urgenţă a Guvernului nr.57/2006 pentru modificarea Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, trimis cu adresa nr. PL.X 732 din 11 octombrie 2006.

La întocmirea prezentului raport Comisia a avut în vedere avizele:

· Consiliului Legislativ (nr.1144/25.08.2006 - favorabil)

· Consiliului Economic şi Social (nr.2044/21.08.2006 - favorabil)

· Comisiei juridice, de disciplină şi imunităţi (nr.31/1172/17.10.2006 - favorabil)

· Comisiei pentru buget, finanţe şi bănci (nr.636/18.10.2006 - favorabil)

· Comisiei pentru industrii şi servicii (nr.23/230/19.10.2006 - favorabil)

· Comisiei pentru administraţie publică, amenajarea teritoriului şi echilibru ecologic (nr.26/1189/24.10.2006 - favorabil).
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice, aprobată prin Legea nr.245/2003, cu modificările şi completările ulterioare, intervenţiile legislative vizând majorarea limitelor de venituri şi a cuantumurilor ajutorului pentru încălzire şi modalităţile de stabilire şi acordare a ajutorului pentru încălzirea locuinţei.
Comisia propune Plenului Camerei Deputaţilor aprobarea proiectului de lege întrucât era necesară reconsiderarea modalităţilor de acordare a ajutoarelor pentru încălzirea locuinţei printr-o procedură simplă, în baza unei formule ce va asigura echitate pentru toţi şi acoperirea unei game mai largi de categorii defavorizate ale populaţiei. Prin urmare, s-a impus adoptarea unor măsuri de urgenţă prin instituirea, începând cu sezonul rece 2006-2007, a unui nou sistem de acordare a ajutoarelor pentru încălzirea locuinţei, mult mai flexibil şi cu impact direct asupra familiilor defavorizate.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Cătălin Dănilă – Secretar de Stat şi d-na Maria Muga – Secretar de Stat, Ministerul Muncii, Solidarităţii Sociale şi Familiei.

b) invitaţi: d-na Doina Lica – şef serviciu, Ministerul Finanţelor Publice, d-l Dumitru Călinoiu – director general şi d-l Alexandru Grinea – consilier, Ministerul Muncii, Solidarităţii Sociale şi Familiei.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 9 octombrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterii în şedinţa din 24 octombrie 2006, Comisia propune admiterea fără modificări a proiectului de lege, în forma prezentată de Senat. 

În cursul dezbaterilor, au fost respinse amendamentele prezentate în anexa la prezentul raport.
PREŞEDINTE,


SECRETAR,

Stelian DUŢU


Pavel TODORAN

Întocmit, 

Expert Sorina Steliana SZABO
A N E X Ă

Amendamente respinse

	1
	Art.5, alineatul (1)

Art.5. - (1) Familiile şi persoanele singure cu venituri reduse, care utilizează pentru încălzirea locuinţei energie termică furnizată în sistem centralizat, beneficiază de ajutor lunar pentru încălzirea locuinţei prin compensarea procentuală a valorii efective a facturii la energie termică, denumită în continuare compensare.

	D-nii deputaţi  Iulian Iancu, Ioan Bivolaru şi d-na deputat Aurelia Vasile propun introducerea în legea de aprobare a unui text nou, ca pct.1, cu următorul cuprins:
„1. Alineatul (1) al articolului 5 va avea următorul cuprins:

„Art.5. - (1) Familiile şi persoanele singure cu venituri reduse, care utilizează pentru încălzirea locuinţei şi prepararea apei calde energie termică furnizată în sistem centralizat sau gaze naturale, beneficiază de ajutor lunar pentru încălzirea locuinţei prin compensarea procentuală a valorii efective a facturii la energie termică, denumită în continuare compensare.”


	a) Argumente pentru susţinere:

Pentru că energia termică este folosită în cele două scopuri şi prin reintroducerea sintagmei „prepararea apei calde”se elimină posibilitatea creşterii facturii pentru apa caldă în detrimentul facturii de energie termică pentru încălzire. 

Corelare între prevederile art. 5 şi 6 astfel încât să nu existe discriminare între cei care utilizează gaze naturale şi cei racordaţi la sistemul centralizat.

b) Argumente pentru respingere:

În sintagma „încălzirea locuinţei cu energie termică furnizată în sistem centralizat”, prevăzută de O.U.G. nr.5/2003 intră şi prepararea apei calde, însă numai cea folosită în scopul încălzirii locuinţei.

Trebuie făcută diferenţă între „prepararea apei calde utilizată pentru încălzirea locuinţei” şi „prepararea apei calde menajere”.
Din acest motiv, nu s-a introdus această prevedere deoarece prepararea apei calde menajere nu face obiectul acestei ordonanţe.

În ceea ce priveşte acordarea ajutoarelor pentru încălzirea locuinţei cu gaze naturale în acelaşi mod cu cel pentru energia termică furnizată în sistem centralizat, respectiv prin compensarea procentuală a cheltuielilor lunare nu poate fi acceptată, deoarece la gaze naturale avem un preţ unic la nivel naţional, iar pentru stabilirea ajutoarelor s-a păstrat principiul stabilirii cuantumului acestora prin indexare, cu indicele de creştere a preţurilor gazelor naturale la sfârşitul sezonului rece.

Acest principiu asigură un grad de acoperire a cheltuielilor cu încălzirea locuinţei cu gaze naturale similar cu cel prevăzut la sistemul de încălzire a locuinţei cu energie termică, în sensul că nu sunt dezavantajate familiile şi persoanele care utilizează gaze naturale pentru încălzirea locuinţei.

	2
	Art.5, alineatul (5)

(5) Compensarea prevăzută la alin. (1) se acordă pe o perioadă de 12 luni în situaţia în care beneficiarii au optat pentru facturare în condiţiile prevăzute la art. 1 alin. (1) lit. a) şi la art. 11.

	D-l deputat Ioan Bivolaru propune introducerea în legea de aprobare a unui text nou, ca pct.2 cu următorul cuprins:
„2. Alineatul (5) al articolului 5 se abrogă.”

	a) Argumente pentru susţinere:

Contradicţie cu prevederile alin.(6), cu atât mai mult cu cât modalitatea prevăzută nu este funcţională.

b) Argumente pentru respingere:

Atâta timp cât în OUG nr.5/2003 este menţinut modul de facturare în tranşe egale (5 luni, respectiv 12 luni), trebuie să existe şi reglementare privind compensarea cheltuielilor cu încălzirea locuinţei pentru familiile care vor opta pentru acest mod de tarifare.

	Art.6. - Familiile şi persoanele singure cu venituri reduse, care utilizează pentru încălzirea locuinţei gaze naturale, beneficiază de ajutor lunar pentru încălzirea locuinţei pe perioada sezonului rece, după cum urmează:

a) familiilor şi persoanelor singure al căror venit net mediu lunar pe membru de familie, respectiv al persoanei singure, se situează până la 125 lei li se acordă o sumă de 210 lei;

b) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 125 lei şi 170 lei li se acordă o sumă de 130 lei;

c) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 170 lei şi 210 lei li se acordă o sumă de 110 lei;

d) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 210 lei şi 250 lei li se acordă o sumă de 90 lei;

e) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 250 lei şi 290 lei li se acordă o sumă de 70 lei;

f) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 290 lei şi 345 lei li se acordă o sumă de 50 lei;

g) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 345 lei şi 390 lei li se acordă o sumă de 35 lei;

h) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 390 lei şi 440 lei li se acordă o sumă de 25 lei;

i) familiilor şi persoanelor singure al căror venit net mediu lunar pe membru de familie, respectiv al persoanei singure, se situează între 440 lei şi 500 lei li se acordă o sumă de 15 lei.


	D-l deputat Ioan Bivolaru propune introducerea în legea de aprobare a unui text nou, ca pct.3 cu următorul cuprins:
„3. Articolul 6 se abrogă.”

	a) Argumente pentru susţinere:

Familiile şi persoanele singure cu venituri reduse, care utilizează pentru încălzirea locuinţei gaze naturale trebuie să beneficieze de acelaşi ajutor lunar ca şi cei din sistemul centralizat. Corelare cu amendamentul de la art.5 alin.(1) .

b) Argumente pentru respingere:

Având în vedere că la stabilirea cuantumurilor ajutoarelor pentru încălzirea locuinţei cu gaze naturale s-a luat în considerare majorarea acestora cu 14%, care reprezintă creşterea la sfârşitul sezonului rece, nu mai este necesară împărţirea acestor cuantumuri în cele 2 perioade propuse.

De asemenea, nu poate fi acceptat ca tranşele de venituri să fie limitate până la 280 lei/membru de familie, deoarece prin OUG nr.5/2003 se urmăreşte ca protecţia socială să fie extinsă pentru familiile şi persoanele aflate în dificultate pe perioada sezonului rece, şi nu restrânsă.

	Art.9, alineatul (1)

Art.9. - (1) În sensul art. 5 şi 6, prin familie se înţelege soţul, soţia, precum şi alte persoane, indiferent dacă între acestea există sau nu relaţii de rudenie, care au acelaşi domiciliu sau reşedinţă ori care locuiesc şi gospodăresc împreună, sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.


	D-l deputat Ioan Bivolaru propune introducerea în legea de aprobare a unui text nou, ca pct.3 cu următorul cuprins:
„3. Alineatul (1) al articolului 9 va avea următorul cuprins:”
„Art.9. - (1) În sensul art.5 şi 6, prin familie se înţelege soţul, soţia, precum şi alte persoane, indiferent dacă între acestea există sau nu relaţii de rudenie, care au acelaşi domiciliu sau reşedinţă ori care locuiesc şi gospodăresc împreună şi sunt înscrise în cartea de imobil şi sunt luate în calcul la stabilirea cheltuielilor de întreţinere a locuinţei.”


	a) Argumente pentru susţinere:

Pentru eliminarea oricărei ambiguităţi.

a) Argumente pentru respingere:

În sensul O.U.G. nr.5/2003 ne interesează protecţia familiei pentru toate persoanele care locuiesc în acel imobil şi beneficiază de ajutor pentru încălzirea locuinţei şi care gospodăresc împreună, având în vedere că la stabilirea dreptului la ajutorul pentru încălzire se iau în considerare toate veniturile pe care aceste persoane le realizează.

	D-l deputat Iulian Iancu propune introducerea în legea de aprobare a unui text nou, ca pct.4 cu următorul cuprins:
„4. După alineatul (3) al articolului 9 se introduce un alineat nou, alin.(4), cu următorul  cuprins:

„(4) În cazul persoanelor cu handicap grav, venitul net mediu lunar prevăzut la art. 5 alin. (2) şi art. 6 se calculează având în vedere numai indemnizaţia lunară a persoanei cu handicap sau pensia, după caz.”


	a) Argumente pentru susţinere:

Situaţia acestor persoane a fost omisă deşi este absolut necesară reglementarea modului de calcul al veniturilor acestora, în sensul prezentei legi.

b) Argumente pentru respingere:

Nu putem face discriminare între anumite categorii de persoane. 

La stabilirea veniturilor membrilor familiei sau persoanei singure se iau în considerare toate veniturile pe care aceasta le realizează, cu excepţia celor prevăzute de legile speciale în vigoare care prevăd expres că anumite venituri nu se iau în calcul la stabilirea altor drepturi. 

	Art.12. - (1) În sensul prezentei ordonanţe de urgenţă, prin sezon rece se înţelege perioada de 5 luni cuprinsă între data de 1 noiembrie a anului curent şi data de 31 martie a anului următor, iar perioada de 12 luni reprezintă anul calendaristic.


	D-nii deputaţi Iulian Iancu şi Antal Istvan propun introducerea în legea de aprobarea a unui text nou, ca pct.5, cu următorul cuprins:
„5. Alineatul (1) al articolului 12 va avea următorul cuprins:

„Art.12 (1) În sensul prezentei ordonanţe de urgenţă, prin sezon rece se înţelege perioada cuprinsă între data de 15 octombrie a anului curent şi data de 15 aprilie a anului următor, pentru judeţele cuprinse în zona rece, şi perioada cuprinsă între data de 15 octombrie a anului curent şi data de 15 martie a anului următor, pentru judeţele cuprinse în zona temperată şi caldă, conform Anexei nr. 2,   iar perioada de 12 luni reprezintă anul calendaristic.”

	a) Argumente pentru susţinere:

Sunt zone geografice în care sezonul rece depăşeşte cu mult cele 5 luni propuse, iar textul propus reflectă mai bine realitatea.

b) Argumente pentru respingere:

Perioada sezonului rece aşa cum este ea prevăzută în OUG nr.57/2006 a fost preluată din actele normative anterioare, având la baza statisticile utilizate de instituţiile cu atribuţii în domeniul meteorologiei.

Totodată, pentru flexibilitate, în OUG nr.5/2003 există prevederea legată de prelungirea sezonului, la propunerea Ministerului Muncii, Solidarităţii Sociale şi Familiei, cu avizul Autorităţii Naţionale de Meteorologie. Condiţiile în care se prelungeşte perioada sezonului rece, perioada de prelungire, precum şi procedura de acordare a ajutoarelor pentru încălzirea locuinţei în această perioadă se aprobă prin hotărâre a Guvernului.


	Camera Deputaţilor

	7
	Art.13. - Consiliile locale pot aproba din bugetele locale ajutoare pentru încălzirea locuinţei peste cele stabilite în condiţiile art.5 şi 6, cu respectarea tranşelor de venituri.
	D-l deputat Andea Petru propune completarea textului după cum urmează:

“Art.13. - (1) Consiliile locale pot aproba din bugetele locale ajutoare suplimentare pentru încălzirea locuinţei peste cele stabilite în condiţiile art. 5 şi 6, cu respectarea tranşelor de venituri. 
(2) Consiliile locale pot acorda ajutoare suplimentare pentru cetăţenii rămaşi în sistemul centralizat din imobilele cu debranşări.

(3) Consiliile locale pot acorda ajutoare suplimentare şi pentru energia termică din apa caldă.

(4) Consiliile locale pot acorda ajutoare suplimentare pe întreaga perioadă a sezonului de încălzire.

(5) Consiliile locale pot acorda ajutoare în sume fixe sau în procente din consumul efectiv. Cuantumul ajutorului fix nefolosit se poate reporta de la o lună la alta.”
	a) Argumente pentru susţinere:

1. Consiliile locale au dreptul să stabilească preţul la energia termică în baza autonomiei locale. Aceasta trebuie să permită consiliilor locale să aplice măsuri pentru atenuarea măririi preţurilor pentru categoriile defavorizate aşa cum cred ele de cuviinţă. 

2. Cetăţenii care locuiesc în imobile cu debranşaţi şi rămaşi în sistemul centralizat au de plătit pentru încălzire sume exagerate faţă de cei din imobilele fără debranşaţi.

3. La apa caldă se facturează energie termică iar neincluderea ei ar fi o discriminare faţă de cetăţenii care se încălzesc cu gaze, cărora li se ia în considerare întreaga cantitate de gaze folosite pentru încălzire, apă caldă şi gătit.

4. Sezonul de încălzire are în mod normal 7 luni.

5. În funcţie de situaţie, uneori procentele din consumul efectiv pot fi mai elocvente decât sumele fixe. Costurile de încălzire sunt inegale în timpul sezonului.

b) Argumente pentru respingere:

Toate aceste prevederi pot fi justificări ale consiliilor locale pentru acordarea ajutoarelor suplimentare pentru încălzirea locuinţei, în afara celor prevăzute de OUG nr.5/2003.

Având în vedere faptul că se stabilesc criterii suplimentare pentru acordarea ajutoarelor pentru încălzirea locuinţei faţă de cele prevăzute de OUG nr.5/2003, considerăm că acestea pot fi introduse numai ca motivaţii la hotărârile consiliilor locale.

Prevederile propuse prin alin.(4) şi (5) constituie detalii de procedură de acordare a ajutoarelor suplimentare pentru încălzirea locuinţei şi pot fi introduse în hotărârile consiliilor locale.

	Art.164. - (1) Lunar până cel târziu la data de 3 a lunii, reprezentantul furnizorului de energie termică ori de gaze naturale împreună cu reprezentantul asociaţiei de proprietari/chiriaşi, după caz, stabilesc consumul general de energie termică sau de gaze naturale.

(2) La stabilirea consumului general, persoanele prevăzute la alin.(1) încheie un proces verbal constatator al cărui model se stabileşte prin normele metodologice de aplicare a prezentei ordonanţe de urgenţă.

(3) Pe baza datelor din procesul verbal constatator, asociaţia de proprietari/chiriaşi defalcă consumul general pe consumatori individuali 

(4) Până la data de 5 a fiecărei luni asociaţia de proprietari/chiriaşi transmite furnizorilor prevăzuţi la alin.(1) situaţia centralizatoare cuprinzând consumurile defalcate pentru beneficiarii de ajutor pentru încălzirea locuinţei. 

(5) Pe baza situaţiei centralizatoare prevăzute la alin. (4), până la data de 10 a fiecărei luni, furnizorii de energie termică calculează cuantumul ajutorului pentru încălzirea locuinţei, în conformitate cu dispoziţia prevăzută la art. 16² alin.(1) 
(6) Situaţia cuprinzând beneficiarii ajutorului pentru încălzirea locuinţei cu energie termică şi cuantumul acestuia calculat potrivit alin. (5) este transmisă de furnizorii de energie termică la primărie pentru certificare şi la asociaţia de proprietari/chiriaşi ca anexă la factura prevăzută la art. 166 alin. (1), în termen de maximum două zile de la realizarea calculului. 

(7) Situaţia prevăzută la alin.(6) va fi întocmită potrivit modelului ce va fi aprobat prin normele metodologice de aplicare a prezentei ordonanţe de urgenţă.

(8) Situaţia prevăzută la alin.(6) reprezintă document de plată pe baza căruia direcţiile teritoriale achită la furnizori sumele reprezentând ajutoarele pentru încălzirea locuinţei cu energie termică.

(9) În cazul asociaţiilor de proprietari/chiriaşi, furnizorii de energie termică în sistem centralizat transmit lunar factura reprezentând consumul general de energie termică la nivel de asociaţie.

(10) În cazul furnizorilor de energie termică, factura va cuprinde contravaloarea consumului general de energie termică şi ajutorul pentru încălzirea locuinţei calculat potrivit prevederilor alin. (5).


	D-l deputat Andea Petru propune reformularea textului după cum urmează:

“Art.164. - (1) Furnizorul de energie emite lunar factura cu consumul de energie pe baza citirii contorului de branşament. Factura se trimite asociaţiei de proprietari însoţită de un borderou care cuprinde numele şi pronumele beneficiarilor de ajutor de încălzire şi consumul maxim de energie care se acoperă prin ajutorul acordat în funcţie de zonă, număr de camere şi venit, conform art.16².

(2) Asociaţia de proprietari întocmeşte lista de cheltuieli cu defalcarea consumului de energie termică pe proprietarii din asociaţie. Pe baza listei de cheltuieli administratorul asociaţiei completează borderoul primit ca anexă la factură cu valoarea energiei termice consumată de fiecare beneficiar de ajutor de încălzire.

(3) Administratorul asociaţiei de proprietari se prezintă la furnizorul de energie termică pentru plata facturii de energie termică cu borderoul completat, semnat de reprezentanţii asociaţiei şi ştampilat. Suma de bani ce se achită la casierie furnizorului este cea rezultată din valoarea facturii de energie termică pentru încălzire şi apă caldă, minus valoarea rezultată din borderoul cu ajutoare în funcţie de costul efectiv.

(4) Furnizorii de energie verifică borderoul cu situaţia finală, emit chitanţe pe suma depusă în numerar ca diferenţă şi întocmesc un alt borderou în baza celui primit de la asociaţie, borderou ce devine document legal. Un exemplar se transmite asociaţiei.

(5) Furnizorii de energie centralizează situaţia cu costurile de energie acoperite prin ajutoare conform alin. (4) şi o transmit la primărie.

(6) Situaţia prevăzută la alin. (5) este întocmită potrivit modelului aprobat prin normele metodologice de aplicare a prezentei ordonanţe de urgenţă.

(7) Situaţia prevăzută la alin. (5) reprezintă document de plată pe baza căruia direcţiile teritoriale achită la furnizori sumele reprezentând ajutoarele pentru încălzirea locuinţei cu energie termică.”

	a) Argumente pentru susţinere:

1. Furnizorul de energie trebuie într-un timp scurt să citească mii de contoare care se efectuează cu aparate de memorare şi nu este timp de făcut procese verbale, iar pe de altă parte nici reprezentanţii asociaţiei nu pot fi găsiţi întotdeauna.

2-4. Furnizorul de energie trebuie într-un timp scurt să citească mii de contoare care se efectuează cu aparate de memorare şi nu este timp de făcut procese verbale iar pe de altă parte  nici reprezentanţii asociaţiei nu sunt de găsit întotdeauna.

5. Pentru evitarea pierderilor de timp şi bani din partea asociaţiei datorită birocraţiei.

6-7. Pentru corelare cu modificările propuse.

b) Argumente pentru respingere:

Având în vedere faptul că procedura de acordare a ajutoarelor pentru încălzirea locuinţei cuprinse în OUG nr.57/2006 şi definitivată prin HG nr.1350/2006 pentru aprobarea Normelor metodologice de aplicare, pe baza discuţiilor cu specialiştii din cadrul furnizorilor de energie termică şi gaze naturale, cu reprezentanţii structurilor asociative ale administraţiei publice locale, a fost îmbunătăţită prin amendamentele propuse de către Senat, nu mai este cazul să schimbăm procedura de acordare a acestor ajutoare, având în vedere că sezonul rece a început deja.

	Art.1615. - Fondurile necesare plăţii ajutorului pentru încălzirea locuinţei prevăzut la art. 8, precum şi pentru cheltuielile administrative se suportă din bugetele locale.


	D-nii deputaţi Antal Istvan şi Ioan Bivolaru propun introducerea în legea de aprobare a unui text nou, ca pct.6, cu următorul cuprins:
„6. Articolul 1615 va avea următorul cuprins:

„Art.1615. - Fondurile necesare plăţii ajutoarelor pentru încălzirea locuinţei, prevăzute la art.8, precum şi pentru cheltuielile administrative se asigură din bugetele locale, inclusiv din sume defalcate din unele venituri ale bugetului de stat pentru echilibrarea bugetelor locale.”


	a) Argumente pentru susţinere:

Păstrarea textului iniţial al O.U.G. nr.5/2003 pentru claritate.

b) Argumente pentru respingere:

Forma prevăzută la art.1615 din O.U.G. nr.57/2006 ţine cont de prevederile legilor specifice adoptării bugetului de stat şi a bugetelor locale, fiind forma agreată şi avizată de Ministerul Finanţelor Publice.

	Anexa nr.2

Repartiţia judeţelor pe zone de temperatură

(anexa nr.2, aşa cum a fost publicată în Monitorul Oficial,  se regăseşte la pagina 14)


	Comisia pentru industrii şi servicii propune modificarea Anexei nr.2 după cum urmează:

- judeţul Tulcea trece de la nr.34 din Zona caldă la nr.33 în Zona temperată

- judeţul Constanţa trece de la nr.42 din Zona caldă la nr.34 în Zona temperată

- judeţele Giurgiu, Vâlcea, Arad, Caraş Severin, Bucureşti, Călăraşi, Timiş, Mehedinţi se renumerotează începând cu nr.35

(anexa nr.2 modificată se regăseşte la pagina 15)


	a) Argumente pentru susţinere:

Temperatura este influenţată în mod direct de vânt.Având în vedere cele două zone, Tulcea şi Constanţa, cu vânturi puternice în timpul iernii, temperatura reală este diferită.

b) Argumente pentru respingere:

Motivaţia a fost stabilită pe baza datelor statistice furnizate de Institutul Naţional de Meteorologie, care a luat în considerare temperaturile medii înregistrate în ultimii 50 de ani, iar diferenţele între cele 3 zone de temperatură sunt de cel puţin 4 grade Celsius.

	Anexa nr.2

Repartiţia judeţelor pe zone de temperatură



	Zone
	Nr
	Judeţul

	Zona  rece
	1
	Harghita

	
	2
	Suceava

	
	3
	Covasna

	
	4
	Braşov

	
	5
	Bistriţa Năsăud

	
	6
	Bacău

	
	7
	Botoşani

	
	8
	Cluj

	
	9
	Vaslui

	
	10
	Neamţ

	
	11
	Mureş

	
	12
	Sibiu

	
	13
	Hunedoara

	
	14
	Iaşi

	
	15
	Alba

	Zona temperată
	16
	Vrancea

	
	17
	Satu mare

	
	18
	Dâmboviţa

	
	19
	Argeş

	
	20
	Ialomiţa

	
	21
	Sălaj

	
	22
	Dolj

	
	23
	Maramureş

	
	24
	Galaţi

	
	25
	Prahova

	
	26
	Brăila

	
	27
	Buzău

	
	28
	Olt

	
	29
	Bihor

	
	30
	Teleorman

	
	31
	Ilfov

	
	32
	Gorj

	Zona caldă
	33
	Giurgiu

	
	34
	Tulcea

	
	35
	Vâlcea

	
	36
	Arad

	
	37
	Caraş Severin

	
	38
	Bucureşti

	
	39
	Călăraşi

	
	40
	Timiş

	
	41
	Mehedinţi

	
	42
	Constanţa

